2019. gada 4. jūnijā Noteikumi Nr. 232

Rīgā (prot. Nr. 27 5. §)

**Grozījumi Ministru kabineta 2014. gada 6. maija noteikumos Nr. 237 "Valsts vērtspapīru izlaišanas noteikumi"**

Izdoti saskaņā ar  
Likuma par budžetu un finanšu vadību  
35. panta trešo daļu

Izdarīt Ministru kabineta 2014. gada 6. maija noteikumos Nr. 237 "Valsts vērtspapīru izlaišanas noteikumi" (Latvijas Vēstnesis, 2014, 89., 252. nr.; 2015, 69. nr.; 2017, 231. nr.) šādus grozījumus:

1. Papildināt 2.1. apakšpunktu aiz vārdiem "bezprocentu obligācija" ar vārdiem "kurai piešķirts starptautisko vērtspapīru identifikācijas kods (ISIN), kas sākas ar Latvijas valsts kodu "LV";".

2. Aizstāt 2.22. apakšpunktā vārdus "atsevišķs starptautisko vērtspapīru identifikācijas kods (ISIN)" ar vārdiem "atsevišķs ISIN kods".

3. Aizstāt 7. punktā vārdus "atsevišķu starptautisko vērtspapīru identifikācijas (ISIN) kodu" ar vārdiem "atsevišķu ISIN kodu".

4. Izteikt 9. punkta ievaddaļu šādā redakcijā:

"9. Krājobligācijas emitē, pamatojoties uz Valsts kases publisko piedāvājumu. Krājobligāciju publiskajā piedāvājumā iekļauj šādu informāciju:".

5. Svītrot 13. punktā vārdu "rīkojumā".

6. Aizstāt 43. punktā vārdu "rīkojumā" ar vārdiem "publiskajā piedāvājumā".

Ministru prezidents A. K. Kariņš

Finanšu ministrs J. Reirs